## Carlos Mazón destaca “el potencial i la capacitat del teixit empresarial de Castelló per a liderar el mercat i la indústria”

*** Carlos Mazón ha reivindicat que “és l’hora de Castelló” i ha ressaltat l’ambició “del seu port, la seua ciutat i la seua província”
* El president de la Generalitat ha traslladat la seua felicitació als guardonats en els IX Premis Faro de PortCastelló

​​​​​​**

**Castelló de la Plana.**

El president de la Generalitat, Carlos Mazón, ha destacat el potencial i la capacitat del teixit empresarial de Castelló “per a liderar el mercat i la indústria perquè hi ha inversió i coneixement que atrau el talent”.

Així ho ha assenyalat el cap del Consell durant la gala d’entrega de la IX edició dels Premis Faro que atorga anualment PortCastelló amb l’objectiu reforçar el sentit de pertinença a la Comunitat Portuària de Castelló, contribuir al coneixement en diferents àmbits i reconéixer els mèrits del treball realitzat.

Carlos Mazón ha reivindicat que “és l’hora de Castelló” i ha ressaltat la potencialitat i ambició “del seu port, la seua ciutat i la seua província”. El cap del Consell ha traslladat la seua felicitació a tots els guardonats i guardonades de la IX edició dels Premis Faro al mateix temps que ha reconegut la seua labor i l’exemple que representen “de la capacitat que té Castelló”.

**Guardonats 2024**

En la IX edició dels Premis Faro s’ha guardonat l’Associació Cultural La Barra en la modalitat de cultura i els Servicis de Protecció Civil, Prevenció, Extinció d’Incendis i Salvament (SPEIS) de l’Ajuntament de Castelló, en la categoria de seguretat viària.

El Premi Compromís Social ha recaigut en Impala Sportclub&Spa, el Premi Iniciativa Empresarial ha sigut per a Proyecto Crystal-Lung, mentres que el Premi Innovació se l’ha endut Hackathon Facsa.

Igualment, s’ha premiat la Universitat Jaume I en la categoria d’innovació, l’Institut de Tecnologia Ceràmica en la de protecció mediambiental i el Grup Trimodos per la seua trajectòria empresarial. Els guardons s’han completat amb el Premi Comunicació a Castellón Plaza i el Premi Igualtat a la Fundació Mujeres al Timón.

Fecha: 13/06/2024